จริญญา ศิริมงคลสกุล

จริญญา ศิริมงคลสกุล (เกิด 22 มิถุนายน พ.ศ. 2535) ชื่อเล่น แก้ว เป็นนักร้อง นักแสดง พิธีกรชาวไทย เป็นสมาชิกเฟย์ ฟาง แก้ว ร่วมกับพรปวีณ์ นีระสิงห์ (เฟย์) และธนันต์ธรญ์ นีระสิงห์ (ฟาง) ค่ายกามิกาเซ่ในเครือบริษัทอาร์เอส

ประวัติ
จริญญา เกิดเมื่อวันที่ 22 มิถุนายน พ.ศ. 2535 ที่กรุงเทพมหานคร สำเร็จการศึกษาระดับประถมศึกษาจากโรงเรียนสารสาสน์วิเทศบางบอน ระดับมัธยมศึกษาจากโรงเรียนนานาชาติทรีนิตี้ และระดับปริญญาตรีจากคณะบริหารธุรกิจ สาขาการจัดการธุรกิจการบิน มหาวิทยาลัยนานาชาติแสตมฟอร์ด รุ่นเดียวกับ นนธวรรณทัศ บรามาซ

การทำงาน
ศิลปินค่ายอาร์เอส
จริญญาเปิดตัวในฐานะศิลปินครั้งแรกเมื่อวันที่ 29 มีนาคม พ.ศ. 2550 ณ ลานพาร์ค พารากอน ศูนย์การค้าสยามพารากอน พร้อมกับการเปิดตัวค่ายกามิกาเซ่ และวงเฟย์ ฟาง แก้ว ที่จริญญาเป็นสมาชิก จริญญาจึงเป็นศิลปินรุ่นแรกของค่าย ในวันเดียวกัน อัลบั้มแรกของวงเฟย์ ฟาง แก้ว ชื่อเดียวกับชื่อวง ก็ได้ออกจำหน่าย หลังจากได้รับความนิยมอย่างรวดเร็ว จึงออกอัลบั้มที่สองชื่อ มิซยูทู ในวันที่ 13 มีนาคม พ.ศ. 2551 ออกอัลบั้มที่สามชื่อ ป็อปปารัซซี ในวันที่ 26 มีนาคม พ.ศ. 2552  และออกอัลบั้มที่สี่ชื่อ "เลดีส์แอนด์เจนเทิลเมน ในวันที่ 28 ตุลาคม พ.ศ. 2553  ตามลำดับ

ก่อนเปิดตัว จริญญาได้รับการฝึกฝนมายาวนานจากสุทธิพงษ์ วัฒนจัง ผู้บริหารค่ายกามิกาเซ่ซึ่งเป็นอดีตสมาชิกวงฟรุตตี้ เมื่อเปิดตัวแล้ว สุทธิพงษ์ก็ดูแลใกล้ชิดเสมอ จนสุทธิพงษ์ลาออกจากค่ายกามิกาเซ่ไปในกลาง พ.ศ. 2553 

นอกจากความนิยมภายในประเทศแล้ว จริญญายังเป็นที่ชื่นชอบในต่างประเทศ ใน พ.ศ. 2552 จริญญาเปิดการแสดงสดชื่อ กามิกาเซ่เกิลส์ไลฟ์อินแบ็งค็อก (Kamikaze Girls Live In Bangkok) ที่กรุงเทพมหานคร มีชาวญี่ปุ่นจำนวนมากเดินทางมาประเทศไทยเพื่อชมดูเธอ

หลังจากสิ้นสุดสัญญาค่ายอาร์เอส
ใน พ.ศ. 2559 จริญญาสิ้นสุดสัญญากับบริษัทอาร์เอส ต้นสังกัดของค่ายกามิกาเซ่ และไม่ต่อสัญญา หลังจากนั้น จริญญาทำงานเป็นนักแสดงอิสระ และได้ร่วมงานกับบริษัทจีเอ็มเอ็ม แกรมมี่ คู่แข่งของบริษัทอาร์เอส มีผลงานเป็นละครเรื่องต่าง ๆ

จริญญาสามารถเล่นเปียโนได้

เมื่อเริ่มเป็นสมาชิกวงเฟย์ ฟาง แก้ว จริญญามักแต่งกายและไว้ทรงผมอย่างผู้ชาย จึงมีผู้เข้าใจผิดว่า จริญญาเป็นทอม และช่วงหนึ่ง ยังมีข่าวว่า จริญญาเป็นคู่รักกับมัฑณาวี คีแนน นักร้องหญิงร่วมค่าย แต่จริญญาปฏิเสธเรื่องดังกล่าวมาเสมอ และเพื่อนร่วมวงทั้งสองคนก็ออกความเห็นเช่นเดียวกับจริญญา อย่างไรก็ดี ภาพลักษณ์ดังกล่าวทำให้จริญญามักมีผลงานแนวทอม เช่น ใน พ.ศ. 2553 จริญญาได้รับบท กะปอม ในละครเรื่อง บริษัทสร้างสุข ตอน เขาหาว่าหนูเป็นทอม ออกอากาศเมื่อวันที่ 2 ตุลาคม พ.ศ. 2553 ทางโมเดิร์นไนน์ทีวี ต่อมาใน พ.ศ. 2555 จริญญาออกอัลบั้ม เอฟเอฟเค อะฮอลิก และเปลี่ยนภาพลักษณ์เป็นหญิงมากขึ้น

ผู้ชื่นชอบจริญญามักกระตุ้นให้จริญญาคบหากับวิศว ไทยานนท์ (โทโมะ) นักร้องร่วมค่าย ทำให้ทั้งคู่มีผลงานร่วมกันบ่อยครั้ง โดยเฉพาะใน พ.ศ. 2554 ค่ายกามิกาเซ่ให้ทั้งสองออกผลงานร่วมกันเป็นเพลงชื่อ "เพื่อนที่ไม่รู้ใจ" และให้คนทั้งสองเล่นเป็นคู่รักกันในมิวสิกวิดีโอเพลงดังกล่าว ซึ่งเผยแพร่ตั้งแต่วันที่ 1 มิถุนายน ปีนั้น นอกจากนี้ ใน พ.ศ. 2555 จริญญาได้แสดงภาพยนตร์เรื่อง บางกอกกังฟู'' ซึ่งยุทธเลิศ สิปปภาค กำกับ โดยจริญญาเป็นนางเอกชื่อ กอหญ้า คู่กับรัฐภูมิ โตคงทรัพย์ (ฟิล์ม) แต่ภายหลังจากเรื่องอื้อฉาวเกี่ยวกับรัฐภูมิ จึงมีการนำวิศวมาแสดงแทนรัฐภูมิ ภาพยนตร์นี้ถ่ายทำเสร็จในปลายเดือนมิถุนายน พ.ศ. 2554 และออกฉายในวันที่ 1 กันยายน ปีนั้น

 ชีวิตส่วนตัว 
ในวันที่ 14 กุมภาพันธ์ พ.ศ. 2562 จริญญาเปิดตัวเป็นคู่รักกับโทนี่ รากแก่น และวันที่ 14 มิถุนายน พ.ศ. 2563 โทนี่ รากแก่น ได้ทำการเซอร์ไพรส์ขอจริญญาแต่งงานต่อหน้าครอบครัว วันที่ 11 ธันวาคม พ.ศ. 2563 จริญญาและโทนี่ รากแก่น ได้จัดงานพิธีมงคลสมรส

นอกจากงานด้านบันเทิงแล้ว จริญญายังสนับสนุนการกุศล เช่น ใน พ.ศ. 2553 จริญญาบริจาคเงินส่วนตัวให้แก่บ้านอุปถัมภ์สัตว์ วัดทำเลทอง จังหวัดปทุมธานี ในวันคล้ายวันเกิดของตน และในปีเดียวกัน สมาคมป้องกันการทารุณกรรมสัตว์แห่งประเทศไทยเลือกจริญญาเป็นทูตเยาวชนรณรงค์รักสัตว์ในโรงเรียน ต่อมาใน พ.ศ. 2554 สภาสังคมสงเคราะห์แห่งประเทศไทยเลือกจริญญาเป็นผู้ประชาสัมพันธ์การขายดอกมะลิเพื่อนำรายได้เข้าสภา ในปีนั้น จริญญายังได้เข้าเยี่ยมให้กำลังใจแก่แป้ง ชนัญธิดา วัชระ เด็กหญิงอายุ 11 ปีซึ่งป่วยเป็นมะเร็งเม็ดเลือดขาวระยะสุดท้ายที่โรงพยาบาลพระมงกุฎเกล้า และเป็นผู้ชื่นชอบจริญญา

 จุดยืนทางการเมือง 
จริญญาสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 คนบันเทิงแห่เคลื่อนไหว ต่อเหตุการณ์สลายการชุมนุมโดยใช้ความรุนแรงศิลปิน-ดารา พร้อมใจโพสต์ข้อความ ไม่สนับสนุนความรุนแรงทุกรูปแบบ“คนบันเทิง” ไม่สนับสนุนการใช้ความรุนแรงทุกกรณี!เหล่าดาราคนดัง ประณามเจ้าหน้าที่ตร. ลั่นไม่สนับสนุนความรุนแรงทุกรูปแบบกลุ่มดารา ออกโรงประณามความรุนแรง เหตุสลายม็อบ 16 ตุลา - ยอมยกเลิกงาน แม้ไม่ได้เงิน

 ผลงานเพลง 
 เฟย์ ฟาง แก้ว 

 แก้ว จริญญา 
 ซิงเกิล 
+ เพลงรายละเอียด เพื่อนที่เธอไม่รู้ใจ (Like A Maze) ร่วมกับ โทโมะ วิศว ปี : พ.ศ. 2554
 สังกัด : กามิกาเซ่ ดีออก (Closer) ปี : พ.ศ. 2559
 สังกัด : ศิลปินอิสระ

 เพลงประกอบละคร/ภาพยนตร์ 
+ ภาพยนตร์/ละครรายละเอียดรายชื่อเพลง บางกอกกังฟู ปี : พ.ศ. 2554
 สังกัด : อาร์เอส ว้าวุ่น
 ขอคืน เขาวานให้หนูเป็นสายลับ ปี : พ.ศ. 2562
 สังกัด : แชนเดอเลียร์มิวสิก อะไรก็ลงที่ฉัน Why R U The Series เพราะรักใช่หรือเปล่า ปี : พ.ศ. 2563
 สังกัด : Aoftion Music นี่คือรักใช่ไหม (Why R U?) ร่วมกับ โทโมะ วิศว My Sassy Girl ยัยตัวร้ายกับนายกระจั๊วะ ปี : พ.ศ. 2564
 สังกัด : True ไม่มีวันไม่รักเธอ

 ร่วมร้องกับศิลปินอื่น 
+เพลงรายละเอียด เถียง ศิลปิน : มิล่า จามิล่า
 ปี : พ.ศ. 2553
 สังกัด : กามิกาเซ่ ไม่รักบ้างก็แล้วไป  ศิลปิน : ซี ภูวรินทร์
 ปี : พ.ศ. 2553
 สังกัด : อาร์เอส

 คอนเสิร์ต 
คอนเสิร์ตในนาม เฟย์ ฟาง แก้ว

คอนเสิร์ตในนาม แก้ว จริญญา
คอนเสิร์ตวันแสดงสถานที่หมายเหตุ The Idol Battle Concert 24 กรกฎาคม พ.ศ. 2553 รอยัล พารากอน ฮอลล์ เป็นแขกรับเชิญให้กับ ซี มัฑณาวี My Boyfriends Concert 15 ธันวาคม พ.ศ. 2562 อิมแพค อารีน่า เป็นแขกรับเชิญให้กับ โทนี่ รากแก่น

 ผลงานการแสดง 
 ละคร/ซีรี่ส์ 
ปี พ.ศ.เรื่องช่องบทบาท 2553 บริษัทสร้างสุข ตอน เขาหาว่าหนูเป็นทอม โมเดิร์นไนน์ ทีวี กะปอม 2554 บันทึกรักซุปเปอร์สตาร์ ช่อง 8 ปาล์ม (ปารวี) 2555 แก้วกลางดง เมียวดี 2557 สาปสาง พริ้ว 2558 เพลิงพ่าย ไอลดา สุภาพบุรุษซาตาน ละติน วรเวช (ลิลลี่) / หนูตุ่น 2560 Club Friday The Series 9 รักครั้งหนึ่ง ที่ไม่ถึงตาย ตอน รักนอกเวลา จีเอ็มเอ็ม 25 ฝ้าย 2561 The Writers Project : แนวสุดท้าย กานดา รูปทอง เยีย รักฉันสวรรค์จัดให้ ช่อง 8 มนัสวี ปาก จีเอ็มเอ็ม 25 เมรัย 2562 รองเท้านารี อมรินทร์ทีวี ทิชา 2563 นางสาว 18 มงกุฎ จีเอ็มเอ็ม 25 น้ำ ฝ้ายแกมแพร จารวี 2564 My Sassy Girl ยัยตัวร้ายกับนายกระจั๊วะ ทรู ไอดี ยัยตัวร้าย (ฟ้า) 2565 ปะป๊ามือใหม่ How To Be A Perfect Dad เอไอเอส เพลย์ วันจันทร์ 2567 Good Doctor หมอใจพิเศษ ทรู ไอดี บัว

 ซิตคอม 
ปี พ.ศ.เรื่องช่องบทบาท 2558 หลวงพี่ดิจิตอล ช่อง 8 เหมย 2559-2560 สูตรรักชุลมุน ช่องวัน 31 ขิง (เขมนิจ รงศร)

 ภาพยนตร์ 
เรื่องวันที่เข้าฉายบทบาท บางกอกกังฟู 1 กันยายน พ.ศ. 2554 กอหญ้า

 มิวสิกวิดีโอ 

ปี พ.ศ.เพลงศิลปิน 2550 ปากดี ขี้เหงา เอาแต่ใจ มิล่า จามิล่า ตามใจปาก ขนมจีน กุลมาศ 2553 Go La La (Game Of Life 2010) พ้อย พรวรา 2556 รักเกินตัว (Overrated) มิณทร์ ยงสุวิมล 2561 ได้ข่าว (Breaking News) ลิปตา 2568 ลืมฉันได้เลย (Hidden Key) ศรัณยู วินัยพานิช

 โฆษณา 
ปี พ.ศ.แบรนด์/สินค้าหมายเหตุ 2554 รองเท้านักเรียน แช็ปปี้ ร่วมกับ เค-โอติก 2554-2556 การ์นิเย่ เพียว แอคทีฟ เป็นพรีเซ็นเตอร์ในฐานะ เฟย์ ฟาง แก้ว 2555 บิสกิต แก็ป 2556 เอเวอร์เซนส์ โยเกิร์ตพร้อมดื่ม ไทย-เดนมาร์ก เป็นพรีเซ็นเตอร์ 2562-2567 ฮาดะ ลาโบะ 2566-2567 ชิเซโด โปรเฟสชั่นแนล

 งานพิธีกร 
รายการช่องระยะเวลาออกอากาศหมายเหตุ Kamikaze Club  ช่อง 5 7 กุมภาพันธ์ พ.ศ. 2553 - 29 ธันวาคม พ.ศ. 2555 ทำหน้าที่พิธีกรในฐานะ เฟย์ ฟาง แก้ว FFK Open World ทีวีไกด์: รายการ FFK Open World “เฟย์-ฟาง-แก้ว” ทำชีสเค้ก เซอร์ไพร้ส์คุณแม่ ย้าก ทีวี 1 กันยายน พ.ศ. 2554 - 29 พฤศจิกายน พ.ศ. 2555 Lady First Update Fashion สไตล์ Faye Fang Kaew ได้แล้ว ในรายการ Lady First ยู แชนแนล 2 กุมภาพันธ์ - 5 กรกฎาคม พ.ศ. 2556

 รางวัลที่ได้รับ 
ปี พ.ศ.รางวัลสาขาหมายเหตุ 2552 เวิลด์ โนโทแคโค เดย์ อวอร์ดส์ 2009 - รับรางวัลในฐานะ เฟย์ ฟาง แก้ว Channel [V] Music Video Awards 2009 ไทยประดิษฐ์ ศิลปินไทยกลุ่มยอดนิยม Virgin Greetz Awards 2009 ศิลปินที่น่าซางรางเฮโย (ศิลปินไทยที่ Look เกาหลีโดนใจคนไทย) 2554 MThai Top Talk-About 2011 ศิลปินที่ถูกกล่าวถึงมากที่สุด ลูกกตัญญู 2554 ลูกกตัญญูกตเวทีอย่างสูงต่อแม่ประจำปี 2554 - Kazz Awards 2011 ศิลปินกลุ่มยอดนิยม รับรางวัลในฐานะ เฟย์ ฟาง แก้ว สุดยอดคอนเสิร์ตแห่งปี 2555 Playpark Music Awards 2012 สุดยอดเพลงฮิตแห่งปี ลูกกตัญญู 2555 ลูกกตัญญูกตเวทีอย่างสูงต่อแม่ประจำปี 2555 - Seventeen Choice 2012 กลุ่มศิลปินกับผลงานเพลงที่โดนที่สุดในรอบปี รับรางวัลในฐานะ เฟย์ ฟาง แก้ว 2558 โล่วันงดดื่มสุราแห่งชาติ 2558 บุคคลที่ดำเนินการดีเด่นด้านป้องกันควบคุมเครื่องดื่มแอลกอฮอล์

 อ้างอิง 

 แหล่งข้อมูลอื่น 





หมวดหมู่:บุคคลจากกรุงเทพมหานคร
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:ศิลปินสังกัดอาร์เอส
หมวดหมู่:ศิลปินค่ายกามิกาเซ่
หมวดหมู่:บุคคลจากคณะบริหารธุรกิจ มหาวิทยาลัยนานาชาติแสตมฟอร์ด
หมวดหมู่:พุทธศาสนิกชนชาวไทย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564